**DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2019 m. kovo 29 d. Nr. TS-

Rokiškis

Vadovaudamasi Vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, atsižvelgdama į Juodupės miestelio bendruomenės 2019 m. vasario 1 d. ir Didsodės kaimo bendruomenės 2019 m. kovo 12 d. prašymus, Rokiškio rajono savivaldybės taryba nusprendžia:

1. Perduoti panaudos pagrindais laikinai (10 metų), neatlygintinai valdyti ir naudotis Juodupės miestelio bendruomenei (kodas 173743358, buveinės adresas Pergalės 4A, Juodupė) 290,90 kv. m bendro ploto patalpas (patalpų numeriai 1-1, 1-2, 1-3, 1-4, 1-5, 1-6, 1-7, 1-8, 1-9, 1-10, 1-16, 1-19, 1-20) esančias kultūros namuose (unikalus Nr. 7397-0003-4019), adresas: Pergalės g. 4A, Juodupė) bendruomenės įstatuose nurodytai veiklai vykdyti.

2. Perduoti panaudos pagrindais laikinai (10 metų), neatlygintinai valdyti ir naudotis Didsodės kaimo bendruomenei (kodas 302303401, buveinės adresas Darželio g. 1, Didsodės k., Juodupės sen.) 479,70 kv. m bendro ploto patalpas (patalpų numeriai 1-7, 1-13–1-42) esančias vaikų darželyje (unikalus Nr. 7399-1011-3014, adresas: Darželio g. 1, Didsodės k., Juodupės sen.) bendruomenės įstatuose nurodytai veiklai vykdyti.

3. Įgalioti Rokiškio rajono savivaldybės administracijos Juodupės seniūnijos seniūną:

3.1. pasirašyti 1 ir 2 punktuose nurodyto savivaldybės turto panaudos sutartis bei priėmimo ir perdavimo aktus;

3.2. per 5 kalendorines dienas priimti 4 punkte minimą turtą bei pasirašyti turto priėmimo ir perdavimo aktą.

4. Pripažinti Rokiškio rajono savivaldybės tarybos 2016 m. kovo 25 d. sprendimo Nr. TS-58, „[Dėl savivaldybės turto perdavimo pagal panaudos sutartis](http://dlxvm/DocLogix/Common/Form.aspx?ID=138254&VersionID=36428&Referrer=fd78f4db-70b4-4626-9157-f49f3d130d1c) kaimo bendruomenėms“ 1.3. punktą, kuriuo Juodupės miestelio bendruomenei buvo perduota neatlygintinai valdyti ir naudotis pagal panaudos sutartį 69,63 kv. m patalpa (pažymėta plane Nr. 26), esanti kultūros namuose (unikalus Nr. 7397-0003-4019, adresas Pergalės g. 4A, Juodupė, Rokiškio r. sav.), netekusiu galios.

5. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“**

**AIŠKINAMASIS RAŠTAS**

2019-03-13

**Parengto sprendimo projekto tikslai ir uždaviniai.**

Suteikti Juodupės miestelio ir Didsodės kaimo bendruomenėms panaudos pagrindais laikinai neatlygintinai valdyti ir naudotis savivaldybei nuosavybės teise priklausančias patalpas.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

**Sprendimo projekto esmė.**

Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintame Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos apraše numatyta, kad sprendimą dėl savivaldybei nuosavybės teise priklausančio turto perdavimo bendruomenėms (asociacijoms) priima rajono taryba.

Rokiškio rajono savivaldybės tarybos 2009 m. vasario 27 d. sprendimu Nr. TS-3.23, „Dėl patalpų perdavimo pagal panaudos sutartį“ savivaldybei nuosavybės teise priklausantis nekilnojamasis turtas buvo perduotas laikinai, 10 metų, neatlygintinai valdyti ir naudotis panaudos pagrindais, Didsodės kaimo bendruomenei.

2019-03-12 buvo gautas Didsodės kaimo bendruomenės prašymas, atnaujinti panaudos sutartį ir perduoti laikinai, 10 metų, neatlygintinai valdyti ir naudotis panaudos pagrindais 479,70 kv. m bendro ploto patalpas (patalpų numeriai 1-7, 1-13–1-42) vaikų darželyje (unikalus Nr. 7399-1011-3014, adresas: Darželio g. 1, Didsodės k., Juodupės sen.) bendruomenės įstatuose nurodytai veiklai vykdyti.

Rokiškio rajono savivaldybės tarybos 2016 m. kovo 25 d. sprendimo Nr. TS-58, [Dėl savivaldybės turto perdavimo pagal panaudos sutartis](http://dlxvm/DocLogix/Common/Form.aspx?ID=138254&VersionID=36428&Referrer=fd78f4db-70b4-4626-9157-f49f3d130d1c) kaimo bendruomenėms“ 1.3. punktu savivaldybei nuosavybės teise priklausantis nekilnojamasis turtas (69,63 kv. m patalpa (pažymėta plane Nr. 26), esanti kultūros namuose (unikalus Nr. 7397-0003-4019, adresas: Pergalės g. 4A, Juodupės mstl., Rokiškio r. sav.)) buvo perduota laikinai, 10 metų, neatlygintinai valdyti ir naudotis Juodupės miestelio bendruomenei.

2019-02-01 buvo gautas Juodupės miestelio bendruomenės prašymas perduoti laikinai, 10 metų, neatlygintinai valdyti ir naudotis panaudos pagrindais 290,90 kv. m bendro ploto patalpas, esančias kultūros namų renovuotoje dalyje adresu: Pergalės g. 4A, Juodupė ir nutraukti panaudos sutartį dėl 69,63 kv. m. patalpos (plane pažymėta Nr. 26) nuomos.

2017 m. buvo pradėtas vykdyti projektas „Juodupės miestelio gyvenamosios vietovės atnaujinimas“, kurio tikslas prisidėti prie Juodupės miestelio gyvenimo kokybės ir gyvenamosios aplinkos gerinimo. Projekto metu buvo atliktas kultūros paskirties pastato, esančio Pergalės g. 4A, Juodupės mstl., dalies patalpų remontas ir patalpos pritaikytos bendruomenės poreikiams. Šiuo metu pastato remontas jau užbaigtas, pastatas įregistruotas Nekilnojamojo turto registre, todėl siūloma suremontuotas patalpas perduoti laikinai, 10 metų, valdyti ir naudotis panaudos pagrindais Juodupės miestelio bendruomenei.

Šiuo metu pastatą –vaikų darželį, esantį Darželio g. 1, Didsodės k., Juodupės sen., ir kultūros namus, esančius Pergalės g. 4A, Juodupė, valdo Juodupės seniūnija, kuri neprieštarauja, kad patalpos būtų perduotos bendruomenei.

**Galimos pasekmės, priėmus siūlomą tarybos sprendimo projektą:**

**teigiamos** – bendruomenės galės vykdyti veiklas, bus skatinamas bendruomeniškumas, didinamas ir aktyvinamas jaunimo užimtumas, skatinami bendri renginiai;

 **neigiamos** – nebus.

**Kokia sprendimo nauda Rokiškio rajono gyventojams.**

Rokiškio rajono gyventojai galės dalyvauti bendruomenės veikloje ir renginiuose.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė